Are Storstein

Are Storstein (født 2. april 1951, død 26. desember 2004 i Khao Lak, Thailand) var en norsk teater- og filmskuespiller, billedkunstner, manusforfatter, filmregissør samt musiker og vokalist i rockgruppa Boastein.

Han debuterte i hovedrollen i Peter Shaffers «Equus» på Det norske teatret i 1974. Storstein var tilknyttet teatret resten av livet og spilte i mange oppsetninger som blant annet «Red Ryder», «Hamlet», og «Piaf». Han regisserte og produserte i 1982 kortfilmen «Ordentlige kunstnere bruker ikke svart» om billedkunstneren Jan Groth som designet sceneteppet på Det norske teatret. Storstein arbeidet også med flere prosjekter for NRK, og leste inn en lang rekke lydbøker. 

Storstein ga sammen med Øistein Boassen ut to plater på eget selskap («Vilde Vinge»): «Jeg har min egen luke» i 1977 og «Urgata Hurgata» i 1980. 

Storstein omkom sammen med kona den 26. desember 2004, i forbindelse med tsunamien i Thailand.

Han er far til skuespiller Silje Storstein.

Referanser

Eksterne lenker 
 

Norske rockemusikere
Norske skuespillere
Omkomne i ulykker